b"\n_START_ARTICLE_\nVeliki angle\xc5\xa1ko-slovenski slovar Oxford-DZS\n_START_SECTION_\nOpis\n_START_PARAGRAPH_\nJe produkt sodelovanja med Oxford University Press in DZS, d.d. Iz\xc5\xa1el je leta 2005, ima 2.238 strani in vsebuje 120.000 gesel in je nastajal od leta 1995 do 2006._NEWLINE_S pomo\xc4\x8djo besedilnih korpusov so izdelali sodoben, \xc5\xa1iroko uporaben in uporabniku prijazen enosmerni dvojezi\xc4\x8dni slovar. Ta slovar ni zgolj predelava ali nadgradnja katerega od \xc5\xbee obstoje\xc4\x8dih slovarjev, ampak je povsem nov izdelek, ki pokriva obse\xc5\xbeno angle\xc5\xa1ko splo\xc5\xa1no besedi\xc5\xa1\xc4\x8de in strokovne izraze, prav tako pa vsebuje tudi britanske in ameri\xc5\xa1ke razli\xc4\x8dice, lastna imena in okraj\xc5\xa1ave. Iz avtenti\xc4\x8dnih angle\xc5\xa1kih besedil so pridobljeni primeri rabe ter natan\xc4\x8dna in iz\xc4\x8drpna obdelava te\xc5\xbeavne angle\xc5\xa1ke frazeologije. Slovar je namenjen \xc5\xa1ir\xc5\xa1emu krogu slovenskih uporabnikov angle\xc5\xa1\xc4\x8dine, tako tehni\xc4\x8dnim kot knji\xc5\xbeevnim prevajalcem, u\xc4\x8diteljem, \xc5\xa1tudentom, dijakom, poslovne\xc5\xbeem itd.\n_START_SECTION_\nSlovarska baza\n_START_PARAGRAPH_\nSlovarska baza oz. izbor izhodi\xc5\xa1\xc4\x8dnega jezika je prevzeta iz angle\xc5\xa1ko-francoskega slovarja The Oxford-Hachette French Dictionary (1994). H kakovosti slovenske razli\xc4\x8dice je prispevala cela vrsta korpusnih virov. Za angle\xc5\xa1ki del sta bila uporabljena besedilna korpusa Bank of English (BoE) in British National Corpus (BNC), za slovenski del pa referen\xc4\x8dni korpus FIDA. Izdelek je rezultat soavtorskega dela leksikografov z anglisti\xc4\x8dno izobrazbo, slovenistov in prodro\xc4\x8dnih svetovalcev.\n_START_SECTION_\nVodila\n_START_PARAGRAPH_\nKer je slovar enosmerni dvojezi\xc4\x8dni vir, omogo\xc4\x8da slovenskemu uporabniku pasivno rabo oz. dekodiranje in je obenem namenjen angle\xc5\xa1kim govorcem za portebe enkodiranja oz. tvorbo slovenskih besedil. Vsa vodila o zgradbi in posebnostih slovarja, tako na ravni makro kot tudi mikro strukture geselskega \xc4\x8dlanka, izhajajo iz osnovne naloge slovarja, katera je pomagati uporabniku pri razumevanju angle\xc5\xa1kih besedil, ter pri prevajanju iz angle\xc5\xa1\xc4\x8dine v sloven\xc5\xa1\xc4\x8dino. Ta je sestavljen tako, da je mogo\xc4\x8de v njem \xc4\x8dim hitreje najti ustrezno informacijo, \xc5\xa1e zlasti, kadar je geslo obse\xc5\xbeno. Relativno preprost dostop do \xc5\xbeelenih podatkov omogo\xc4\x8dajo izbrane vizualne strategije - posebni simboli in tipografije. Prevod - najpomembnej\xc5\xa1o informacijo v dvojezi\xc4\x8dnem slovarju, uvaja \xc4\x8drni trikotnik.\n_START_SECTION_\nSpoli\n_START_PARAGRAPH_\nV slovarju sta enakovredno zastopana oba spola - izogiba se stereotipnim predstavam o mo\xc5\xa1kih in \xc5\xbeenskih vlogah. To se ka\xc5\xbee na ravni izto\xc4\x8dnic in neposrednih prevedkov, kot tudi na ravni ilustrativnega gradiva. V uredni\xc5\xa1ki politiki se je pojavila marsikatera dilema glede tradicionalne predpostavke, da je mo\xc5\xa1ka oblika nevtralna, saj je bilo eno izmed temeljnih vodil opisovanje in ne predpisovanje jezika. Tako da uravnote\xc5\xbeena raba spolov v slovarskem delu zagotavlja varnej\xc5\xa1o odslikavo med\xc4\x8dlove\xc5\xa1kih razmerij v zunajjezikovni realnosti.\n_START_SECTION_\nGrad-\xc5\xa0kerlj-Vitrovi\xc4\x8d\n_START_PARAGRAPH_\n\xc4\x8ce slovar primerjamo s sorodnim delom Grad-\xc5\xa0kerlj-Vitorovi\xc4\x8d (DZS 1992), ki obsega 1377 strani, najdemo \xc5\xa1tevilne razlike. Na ravni forme je pisan v treh namesto v dveh kolonah, kar pripomore k ve\xc4\x8dji preglednosti in odpravi atmosfero stisnjenosti. Lastna imena in kratice niso ve\xc4\x8d samostojno poglavje, ampak sestavni del slovarja. Vsebinsko je slovar naredil opazni premik k realnosti, ker knji\xc5\xbei tudi vulgarne termine, ki so jih starej\xc5\xa1i slovarji izpu\xc5\xa1\xc4\x8dali. Taki primeri so: 'cocksucker' - fafa\xc4\x8d, pizda, 'fuck off', 'fuck about' in tudi 'fuck up'. Bele\xc5\xbei tudi aktualne politi\xc4\x8dne institucije:  European Commission of Human Rights in 'Eurocracy' evrokracija. Tudi z ra\xc4\x8dunalni\xc5\xa1tvom dr\xc5\xbei korak: default, e-mail, hrati pa vsebuje tudi neaktualisti\xc4\x8dne politi\xc4\x8dne pojme, kot so destalinization, DDR in glasnost v pomenu politi\xc4\x8dne reforme v ZSSR v osemdesetih. Bernard Ne\xc5\xbemah, Mladina 12, 25. 3. 2005 (Dostop 17.02.2015)"